Australia - Biquipedia, a enziclopedia libre

# Australia

### De Biquipedia

Mancomunidá d'Australia

(En detalle) | (En detalle)

Luenga Ofizial | Anglés
Capital - Poblazión: | Camberra 339.000 (2000)
Reina | Isabel II
Primer Ministro | John Howard
Aria | 7.686.850 km²
Poblazión - Total: - Densidá: | 20.180.878 (2003) 2 ab./km²
Independenzia | D'o Reino Unito 1901, 1939, 1986
Moneda | Dólar australiano (AUD)
Zona oraria | UTC+8, +10
Inno Nazional | Advance Australia Fair
Internet TLD | .au

Australia ye un país d'Ozeanía. A suya capital ye Camberra. A Mancomunidá d'Australia (Commonwealth of Australia) ye a siesena nazión de o mundo en amplaria, a unica que ocupa tot un continén Y a mayor nazión d'Australasia. Postato que ye una isla, no ha mugas dan atras nazions. Os bizins més amán son Nueba Zelanda enta o sur e Papúa-Nueba Guinea, Timor Oriental e Indonesia enta o norte. O nome d'Australia probién de a frase latina terra australis incognita que significa "tierra de o sur esconoxita".

## [Editar] Istoria

Australia
Mapa d'Australia (1904)

Australia leba abitata dende fa 42.000 dica 48.000 añadas, cuan os abampasatos de os aboríxens autralians bi arribón de o sureste d'Asia. A tierra no estió escubilata per os Europeus dica o sieglo XVII, cuan estió dibisata e bisitata per cuatro espedizions. Dos terzios orientals de o continén reclamó o Reino Unito enta 1770 e os primers colonos fundón en Nueba Gales de o Sur una colonia penal britanica o 26 de chinero de 1788. Os atros territorios estión reclamatos per o Reino Unito en 1829. A mayor parti de os estatos, que més tardi se chunión ta formar Australia, no yeran colonias penals. O 1 de chinero de 1901 a Mancomunidá d'Australia naxió, como dominio de o Imperio Britanico. Dende allora Australia estió independién, encara que o zaguer binclo legal con o Reino Unito no se crebó dica 1986. Australia ye una monarquía constituzional, con Isabel II d'Angliterra reinando como Reina d'Australia. En 1999 se fazió un referendo ta camiar a Constituzión e combertir Australia en republica, con un presidén triato que á la reina sustituyese como chefa d'estato, pero se refusón istas reformas.

## [Editar] Estatos e territorios

Sidnei
Estatos e territorios d'Australia

Australia se trestalla en sies estatos e dibersos territorios. Os estatos son:

- Australia de o Sur (SA)
- Australia de l'Ueste (WA)
- Nueba Gales de o Sur (NSW)
- Tierra de a Reina (Anglés; Queensland)(QLD)
- Tasmania (TAS)
- Bitoria (VIC)

Os territorios son:

- Territorio de a Capital d'Australia (ACT)
- Territorio de o Norte (NT)

Australia n'ha de lumerosos territorios minors como o Territorio de a Baía de Jervis, en Nueba Gales de o Sur, administrato como base nabal e puerto maritimo de a capital. Dibersos territorios esternos son abitatos:

- Isla de Cocos (NW)
- Isla Norfolk (E.)
- Isla de Nadal (S)

Asabelos de territorios son cuasi disiertos:

- Isla de o Mar de Coral
- Islas McDonald e Heard
- Isla Ashmore e Cartier
- Territorio Australián Antartico

O Territorio de a Capital d'Australia estió creato en o puesto triato ta la capital Camberra. Camberra estió fundata como compromís entre as dos zidaz prinzipals, Melburna e Sidnei. Atras zidaz importans en Australia son Alice Springs, Cairns e Brisbana (en a costa oriental), Darwin (en a costa septentrional), Perth (en a costa ozidental) e Adelaida (en a costa meridional). O 85% de a populazión australiana reside en as zidaz. Ye miembro de lumerosos organismos internazionals como a Organizazión de Nazions Unitas, a Cooperazión Economica Asiatico-pazifica e a Mancomunidá Britanica.

## [Editar] Politica

A Mancomunidá d'Australia ye una monarquía constituzional: A Reina d'Australia ye a chefa ofizial de o Estato e ye representata per un Gubernador Cheneral. Prauticamén, a funzión de a Corona (e per tanto de o Gubernador Cheneral) ye pro zerimonial. O poder executibo, en teoría representato per a Corona, ye exerzito per un gabinet menato per o primer ministro. O primer ministro tamién gosa estar o chefe de o partito dan mayoría en a Cambra de Representans, Cambra Baxa (dan 150 escaños) d'un parlamento bicameral. A Cambra Alta (76 escaños) ye o Senato, en a cuala cada estato ye representato per doze senadors, independienmén de os abitans u os territorios que tienga cada estato. Cada tres añadas se zelebran elezions, cheneralmén con a metá de o Senato triable ta la reelezíons.

## [Editar] Cheografía

Foto per satelite d'Australia

A mayor parti de o territorio australián son disiertos deserticos u semideserticos. O 40% de a superfizie ye cubilata per dunas d'arena. Només que os cantos surozidental e suroriental han un clima temperato e espleitan un terrén moderatamén fértil. A parti norte de o estato ha un clima tropical. L'Arrezife de a Gran Barrera (Anglés; Great Barrier Reef), de inchén amplaria, ye a mayor barrera de coral de o mundo e chaze amán de a costa noreste. L'Urulu u a Peña d'Ayers, en Australia zentral, ye o mayor monolito de o mundo. Iste estato comprende o 90% d'Ozeanía. Tamién Australia poseye a isla de Tasmania, de a cuala la separta o Estreito de Bass. Australia se puede subdibidir en tres rechions: o canto oriental do son os Alpes australians e a gran catena trestalladera, l'ozidén do bi'n ha de mesetas e bellas zonas deserticas, e o zentro do ye l'Ibón Eire, o més gran. En o territorio desertico bels animals tipicos australians biben, como o canguro, o diaple de Tasmania, o dingo, o cuala, e o emú. O paisache australián presenta cuatro menas de bechetazión: l'arbusto composato per eucaliptos d'alters dica 40 m, o malee formato per eucaliptos no més alters de zinco metros, a mulga ye composata de plandas acazias, á la fin o mon baxo formato de barzas chicotas. O fuso orario de o continén baría de UTC+8 dica UTC+10. Cualques islas plegan ta UTC+6'5 e UTC+11. Australia fa muga á o sur dan Ozián Indico, á o norte con o Mar d'Arafura, á noreste dan o Mar de Coral, á o noreste con o Mar de Timor, á o sureste con o Mar de Tasman e á o sur con l'Ozeán Indico.

## [Editar] Fauna e flora

Macropus eugenii

Encara que siga una isla desertica e semiarida, en Australia no'n mancan d'abítaz dibersicatos ta acullir-bi-ne d'espezies animals e bexetals. Per a gran edá de o continén, os climas tan bariables seguntes as estazions e o aislamiento cheografico largismo, han puesto esembolicar-sen-bi una fauna e flora peculiars. As espezies animals més conoxitas son: a foca, o cuala, o emú, l'ornitorrinco, o guombat e o equidna, que tanto ficazio clamón ta os primers esploradors europeus. Manimenos caballos, güellas, bacas bi estión importatos d'o continén europeu rezienmén. Australia poseye dos millons de capezas de ganato obín.

## [Editar] Economía

Brisbana

Australia ye una economía prospera de mena ozidental, dan una renda per cápita á ran de as cuatro economías europeyas. En as zagueras añadas Australia ha concarato una crisis dan un creximiento zereño. A crexién produzión en a economía domestica frenó as perdas, e a confitanza de as interpresas e consumidors romanió fuerte. O enfasis australián ta as reformas ye estato atro de os elementos de a suya fuerza economica.

## [Editar] Populazión

Creximiento de a populazión en 1961 (en mils de presonas)

Cuasi toz os australians han orixen en os inmigrans de os sieglos XIX e XX, prinzipalmén de o Reino Unito e Irlanda, e dimpuesas tamién d'atras nazions, sopretot d'Italia, Grezia e més rezienmén de nazions asiaticas. Os deszendiens de os abitans orixinals, os aboríxens australians, constituyen o 2'2% de a populazión (seguntes o zenso de 2001). Como atras nazions esembolicatas, a populazión australiana embellexe, dan més de pensionistas que de presonas en edá laboral. En Australia se charra anglés, encara que cualques comunidaz aboríxens han alzata lurs luengas, e un lumero pro gran de inmigrans de primera e secunda chenerazión ye bilingüe. Tres de cada cuatro australians se declaran cristians, prinzipalmén catolicos u anglicans. Tamién se prautican atras relixions.

## [Editar] Cultura

Festibidaz
Calendata | Nome
--- | ---
1 de chinero | Fin d'año
26 de chinero | Fiesta nazional
Pascua | Biernes santo
Pascua | Sabato de Pascua (fueras de Bitoria e Australia Ozidental)
Pascua | Lunes de Pascua
25 d'abril | Día d'ANZAC
Primer lunes dimpuesas d'o 9 de chunio | Cumpleañadas d'a Reina (fueras d'Australia Ozidental)
25 d'abiento | Natal
26 d'abiento | San Esteban (fueras d'Australia Meridional)

| Se beigan as imachens de Commons sobre Australia.

Países d'Ozeanía
Australia | Fiyi | Islas Marshall | Estatos Federatos de Micronesia | Kiribati | Nauru | Nueba Zelanda | Timor Oriental | Tonga | Tuvalu | Palau | Papua y Nueba Guinea | Islas Salomón | Samoa | Vanuatu
Dependenzias: Islas Cook | Guam | Hawai | Irian Jaya | Islas Maluku | Isla Norfolk | Islas Marianas d'o Norte | Niue | Nueba Caledonia | Isla de Pascua | Polinesia Franzesa | Islas Pitcairn | Samoa Americana | Tokelau | Wallis y Futuna

Retrieved from "http://an.wikipedia.org../../../a/u/s/Australia.html"

Categorías: Países d'Ozeanía | Países | Australia

##### Views

- Articlo
- Descusión
- Current revision

##### Rechirar

##### Atras luengas

- Afrikaans
- Alemannisch
- العربية
- ܐܪܡܝܐ
- Asturianu
- Azərbaycan
- Boarisch
- Žemaitėška
- Беларуская
- Български
- বাংলা
- བོད་ཡིག
- Brezhoneg
- Bosanski
- Català
- Mìng-dĕ̤ng-ngṳ̄
- Cebuano
- Česky
- Чăвашла
- Cymraeg
- Dansk
- Deutsch
- ދިވެހިބަސް
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Arpitan
- Frysk
- Gaeilge
- Gàidhlig
- Galego
- Hak-kâ-fa
- עברית
- हिन्दी
- Hrvatski
- Hornjoserbsce
- Krèyol ayisyen
- Magyar
- Հայերեն
- Interlingua
- Bahasa Indonesia
- Interlingue
- Igbo
- Ido
- Íslenska
- Italiano
- 日本語
- Lojban
- ქართული
- Қазақша
- ភាសាខ្មែរ
- 한국어
- Kurdî / كوردي
- Kernewek
- Latina
- Lëtzebuergesch
- Limburgs
- Líguru
- Lietuvių
- Latviešu
- Māori
- Македонски
- മലയാളം
- Монгол
- मराठी
- Bahasa Melayu
- Malti
- Ekakairũ Naoero
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Nouormand
- Occitan
- Oromoo
- Иронау
- ਪੰਜਾਬੀ
- Kapampangan
- Deitsch
- Norfuk / Pitkern
- Polski
- پښتو
- Português
- Runa Simi
- Rumantsch
- Română
- Русский
- Sicilianu
- Scots
- Sámegiella
- Simple English
- Slovenčina
- Slovenščina
- Gagana Samoa
- Shqip
- Српски / Srpski
- Svenska
- தமிழ்
- Tetun
- ไทย
- Tagalog
- Tok Pisin
- Türkçe
- Reo Mā`ohi
- Українська
- O'zbek
- Tiếng Việt
- Volapük
- 吴语
- ייִדיש
- 中文
- 古文 / 文言文
- Bân-lâm-gú
- 粵語
- isiZulu